ದ್ವಿಚಕ್ರ ವಾಹನಸವಾರರಿಗೆ ಶಾಕಿಂಗ್ ಸುದ್ದಿ – ಹೊಸೂರು ಫ್ಲೈಓವರ್‍ ನಲ್ಲಿ ಓಡಾಟ ಶೀಘ್ರದಲ್ಲೇ ಬಂದ್ ಸಾಧ್ಯತೆ

ಬೆಂಗಳೂರು: ಬೈಕ್ ಸವಾವರರಿಗೆ ಟ್ರಾಫಿಕ್ ಪೊಲೀಸರು ದೂಡ್ಡ ಶಾಕ್ ನೀಡಿದ್ದಾರೆ. ನೀವೇನಾದ್ರೂ ಹೊಸರು ರಸ್ತೆಯ ಎಲಿವೇಟೆಡ್ ಎಕ್ಸ್ ಪ್ರೆಸ್‍ನಲ್ಲಿ ದ್ವಿಚಕ್ರ ವಾಹನಗಳಲ್ಲಿ ಹೋಗಬೇಕು ಅಂತಿದ್ರೆ ನಿಮಗಿದು ಕಹಿ ಸುದ್ದಿ.

ಇನ್ಮುಂದೆ ಈ ಫ್ಲೈಓವರ್‍ನಲ್ಲಿ ದ್ವಿಚಕ್ರ ವಾಹನಗಳನ್ನ ಓಡಸೋ ಹಾಗಿಲ್ಲ. ಕಳೆದ ಹಲವು ದಿನಗಳಿಂದ ಈ ಫ್ಲೈಓವರ್‍ನಲ್ಲಿ ಸಾಕಷ್ಟು ಅಪಘಾತಗಳು ನಡೆಯುತ್ತಿರುವ ಹಿನ್ನಲೆಯಲ್ಲಿ ಇವುಗಳನ್ನು ತೆಡಗಟ್ಟುವ ಹಿತದೃಷ್ಠಿಯಿಂದ ದ್ವಿಚಕ್ರ ವಾಹನಗಳನ್ನು ಬ್ಯಾನ್ ಮಾಡಲು ಟ್ರಾಫಿಕ್ ಪೋಲಿಸರು ಮುಂದಾಗಿದ್ದಾರೆ.

ಈ ವರ್ಷದಲ್ಲಿ ಈ ಹೈವೇನಲ್ಲಿ ಮೂರು ಅಪಘಾತಗಳು ಸಂಭವಿಸಿವೆ. ಹಾಗಾಗಿ ಈ ಹೈವೇ ವಿನ್ಯಾಸದ ಬಗ್ಗೆ ಸಂಪೂರ್ಣ ಅಧ್ಯಯನ ನಡೆಸಲಾಗುವುದು. ನಂತರ ದ್ವಿಚಕ್ರ ವಾಹನಗಳನ್ನು ಹೈವೇನಲ್ಲಿ ಬಿಡಬೇಕಾ ಅಥವಾ ಬೇಡವಾ ಅಂತಾ ನಿರ್ಧರಿಸಲಾಗುವುದು ಎನ್ನಲಾಗಿದೆ.